OpenLLM-France/wikimedia huggingface dataset:
# Lleonci Filòsof

Lleonci Filòsof o Lleonci Sofista (Leontius, Λεόντιος) fou un destacat atenenc, filòsof i sofista, pare d'Atenais (Eudòxia Augusta). Va viure al segle v. Fou un prestigiós filòsof i sofista per les seves dues activitats. Segons l'historiador Olimpiòdor de Tebes, entre l'any 415 i el 416 va adquirir contra la seva voluntat una càtedra de retòrica a Atenes.
Cap a l'any 400 va tenir una filla a la qual va anomenar Atenais, en honor de la deessa protectora de la ciutat Pallas Atenea, que després de la seva conversió al cristianisme (requisit indispensable per al seu matrimoni amb l'emperador Teodosi II), es va anomenar Eudòxia.
A més va tenir dos fills: Trobat, Prefecte pretorià d'Ilíria i Valeri, cònsol el 432 i MA 435 officiorum.

## Referències

* ↑ Olympiodoros, Fragment 28, en el llibre de Roger C. Blockley

## Bibliografia

* Roger C. Blockley : "The fragmentary classicising historians of the later Roman Empire. Eunapius, Olympiodorus, Priscus and Malchus", Volum 2, Liverpool 1983, pàg. 192f.
* Pierre Maraval, Richard Goulet: "Léontius", en: Richard Goulet (Hrsg.): "Dictionnaire des philosophes antiques". Volum 4, CNRS Éditions, Paris 2005, ISBN 2-271-06386-8, S. 93
* John Robert Martindale: "The Prosopography of the Later Roman Empire", volum 2, Cambridge University Press, Cambridge 1980, ISBN 0-521-20159-4,pàg. 668f.
* Jeanne Tsatsos (Ioanna Tsatsou): "Empress Athenais-Edocia. A Fifth Century Byzantine Humanist",ed. Holy Cross Orthodox Press, Brookline (Mass.) 1977 (Übersetzung aus dem Griechischen)
# Morristown (Nova Jersey)

Morristown és una ciutat al comtat de Morris, Nova Jersey, Estats Units. Pel cens estatunidenc de 2000, la població de la ciutat era de 18.544 habitants. El 2004, la seva població calculada era de 18.842 habitants. És la seu del comtat de Morris. Morristown es va fer coneguda com la capital militar de la revolució americana a causa de la seva funció estratègica en la Guerra d'Independència dels Estats Units.

## Persones notables

* Thomas Nast (1840-1902), caricaturista
* Tom Verlaine (1946-…), guitarrista i compositor rock

## Referències

* ↑ Weig, Melvin J. A Military Capital of the American Revolution (HTML) (en anglès). National Park Service, 1950.

## Enllaços externs

* LLoc web oficial de Morristown (anglès)
# Tomàs Riba

Tomàs Riba (? - 1563) fou organista de l'església parroquial de Sant Esteve d'Olot entre 1554 i 1563. Fou el primer d'ocupar aquest càrrec. Germà de Pere Riba (? - 19 de juliol de 1573).
Es va atorgar el magisteri de l'orgue a Tomàs Riba l'onze de juny de 1554. T. Riba «obre la llista dels obtentors del benefici de l'Àngel Custodi que apareix en el catàleg dels beneficis adscrits a l'altar de les ànimes».
Durant l'any 1561 va participar en els funerals de la parròquia i en les misses de cap d'any dels aniversaris. La seva presència als funerals està datada fins al 10 de desembre de 1561.
Amb data de l'any 1573, en el llibre d'òbits de Sant Esteve, apareixen uns deutes i despeses que Pere Riba rebia com a procurador de Tomàs Riba, des de principis de juny i fins al dia que va morir.
Probablement el seu traspàs es produí abans de l'agost de 1563, però no es coneix la data exacta.

## Referències

* 1 2 Josep Maria, Josep Maria; Monells, Carme. Inventaris dels fons musicals de Catalunya. Volum 6: Fons de l'Església parroquial de Sant Esteve d'Olot i Fons Teodoro Echegoyen de l'Arxiu Comarcal de la Garrotxa. Bellaterra: Universitat Autònoma de Barcelona, 2012, p. 100 i 101. ISBN 9788449028915.
# Guanyem Catalunya

«Guanyem Catalunya» té aquests significats:
* Guanyem Catalunya: coalició electoral de sectors crítics de Podem, EUiA i Procés Constituent per concórrer a les eleccions al Parlament de Catalunya de 2015
* Guanyem Catalunya: partit polític d'esquerres i independentista impulsat per l'exalcaldessa de Badalona, Dolors Sabater
# Limnonectes kenepaiensis

Limnonectes kenepaiensis és una espècie de granota que viu a Indonèsia i Malàisia.
Està amenaçada d'extinció per la pèrdua del seu hàbitat natural.

## Referències

* Inger, R., Iskandar, D., Das, I., Stuebing, R., Lakim, M., Yambun, P. & Mumpuni 2004. Limnonectes kenepaiensis. Llista Vermella d'Espècies Amenaçades de la UICN 2006. Consulta: 17 d'abril del 2008.
# El Mariner

El Mariner és una cançó de temàtica amorosa, ja que és un diàleg entre una donzella i un mariner. Tot i que és de tradició catalana és coneguda arreu d'Europa, sobretot als pobles mariners. Tanmateix, també es canta a Escòcia. A Múrcia els nens la canten fent un joc dansat (ball rodó).
Aquesta cançó és una balada. Aquest gènere es caracteritza per la seva duració, que sol ser llarga. Normalment el tema que predomina és el narratiu o líriconarratiu, acompanyat de música majoritàriament sil·làbica, de ritme mesurat i en mode major. Aquest tipus de cançó s'utilitzava en diversos contextos: a l'interior de grups laborals agraris (sega, aplega d'olives, espellofades), fent camí cap al lloc de la feina, dintre de determinat tipus de tallers (tèxtils, costura), a casa (teixint, per fer dormir les criatures) o en ocasions festives (aplecs i fontades, matances, etc.)
El diàleg està dividit en unitats sempre de vuit síl·labes o menys i té una rima assonant. Tot i així també en trobem de 7 síl·labes com El rossinyol, de 10 (5+5: L'hereu Riera, Sant Ramon de Penyafort; 6+4: El fill del rei), d'11 (7+4: El mariner), de 12 (6+6: L'hostal de la Peira), entre d'altres.

## Bibliografia

Llibres on es pot trobar la cançó i fonts consultades:
* A. Capmany. Cançoner popular, Mestres editora, SA. Barcelona 1980, pàgs. 41-44
* P.Bohigas. Cançoner popular català, volum I, Publicacions de l'Abadia de Montserrat. Barcelona, 1983, segona edició, pàg.71.
* AAVV. Cançons per al poble. D'excursió, volum 4, Claret. Barcelona, pàgs. 82-83
* F.Pelay. Cansons de la terra, volum I, llibreteria de E. Fernando Roca. Barcelona 1866, pàgs. 116-120
* J. Maideu. Llibre de cançons. Crestomatia de cançons tradicionals catalanes, Eumo. Barcelona 1994 segona edició, pàgs. 197-198.
# La Copa

La Copa és una element escultural del 1924 situada al Passeig de Canalejas a Girona, inclosa a l'Inventari del Patrimoni Arquitectònic de Catalunya.

## Descripció

És un element escultural que presenta un alt basament de planta rectangular realitzat en pedra de Girona. La base forma diferents motllures que recorren el perímetre. Al damunt hi ha una copa treballada també en pedra del mateix tipus que el basament.

## Història

Segons J. Fabre, aquest element decoratiu va ser fet a imitació dels vasos grecs que hi ha als Jardins de les Teuleries, a París. El disseny fou decidit per l'arquitecte municipal Giralt Casadesús. Originàriament era instal·lat a l'avinguda Ramon Folch, davant de l'edifici de Correus. El 1933 fou retirat del lloc, segurament perquè feia nosa a la Fira Comercial.

## Referències

* 1 2 «La Copa». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2016].
* ↑ Fabre, Jaume. Guia d'escultures al carrer de Girona. Ajuntament de Girona, 1985, p. 46.
# Modding

El modding consisteix en la modificació estètica o funcional de qualsevol cosa (programari inclòs). No obstant això, la paraula modding se sol usar freqüentment per a les modificacions realitzades a un ordinador o a elements relacionats, com són els perifèrics, accessoris i fins i tot mobles que l'envolten. A tot el qui practica el modding se l'anomena "modder".

## Modding PC

El modding és personalitzar els PC's afegint-li llums, modificant l'estructura de la caixa, afegint components, modificant la forma d'aquests per a obtenir major espectacularitat i disseny, en definitiva és l'art de donar-li forma i color al PC posant-hi tota la imaginació que es pugui tenir. El modding no és "fer-ho més bonic", ja que aquest terme significa decorar, adornar: modding és modificar.
Les modificacions més comunes que avui dia es realitzen als ordinadors són:
* Substitució de díodes LED per altres més potents o de diferents colors.
* Pintat interior o exterior (inclosos components electrònics).
* Construcció de finestres per a fer visible l'interior o aconseguir un efecte estètic.
* Construcció de blowholes (entrades o sortides d'aire).
* Col·locació de ventiladors per a millorar la refrigeració dels components electrònics.
* Col·locació d'elements d'il·luminació interior i de vegades exterior.
* Construcció d'elements per a monitorar les temperatures dels components electrònics o controlar la velocitat dels ventiladors (Baybus, Fanbus, Rheobus).
* Substitució total o parcial dels elements de refrigeració convencional per elements de refrigeració silenciosa, refrigeració líquida o la més recent refrigeració per evaporació.
* Construcció o col·locació d'algun element original que li donarà l'estil únic.
* Overclocking: modificar els sistemes perquè vagin a una velocitat diferent (normalment superior, excepte en determinats casos experimentals) a la que estan programats. Cal complementar-ho amb una millora del sistema de refrigeració per a evitar sobreescalfaments.

## Enllaços externs

* (castellà) Todomodding Notícies de Modding i Fòrums.
* (castellà) Hardcore Modding Fòrums de modding.
* (castellà) MODPC.com Tenda online de components de modding.
# Futbol a les Seychelles

El futbol és l'esport més popular a les Seychelles. És dirigit per la Federació de Futbol de les Seychelles.

## Competicions

* Lligues:
** Barclays League First Division
** Barclays League Division Two
** Barclays League Division Three
* Copes:
** Copa seychellesa de futbol
** Copa de la Lliga seychellesa de futbol
** Copa President seychellesa de futbol

## Principals clubs

Clubs amb més títols nacionals a 2020.
* Saint Michel United FC
* Saint Louis Suns United FC
* Red Star FC
* La Passe FC
* Côte d'Or FC
* Anse Réunion FC

## Principals estadis

Font:
| # | Estadi | Capacitat | Ciutat |
| 1 | Stad Linité | 10.000 | Victòria |
| 2 | People's Stadium | 7.000 | Victòria |

## Vegeu també

* Federació de Futbol de les Seychelles
* Selecció de futbol de les Seychelles

## Referències

* ↑ Mapa Mundial
* ↑ Steve Vickers. «BBC SPORT | Football | African | Seychelles aiming high». BBC News, 07-04-2003.
* ↑ Mungazi, Farayi. «BBC Sport - Seychelles: A long road to improvement». Bbc.co.uk, 10-07-2013.
* ↑ «Seychelles- List of Champions». RSSSF.
* ↑ «Seychelles- List of Cup Winners». RSSSF.
* ↑ «Llistat d'estadis». worldstadiums.com. [Consulta: 9 setembre 2020].
# Guany de capital

Un guany de capital és el benefici resultant de la venda d'un actiu financer com accions, obligacions o bens immobles, per un valor superior al seu cost d'adquisició. El benefici és la diferència entre el preu de venda més alt i el preu de compra més baix. Una pèrdua de capital sorgeix si la venda d'un actiu financer és inferior al preu de compra. La majoria de països imposen un impost sobre els guanys de capital d'individus o empreses.
A nivell d'estats, els beneficis de guanys de capital no són comptabilitzats com a ingrés nacional car només pertanyen a transferències de drets sobre participacions i accions i, per tant, no corresponen a una nova activitat productiva.

## Vegeu també

* Plusvàlua
* Flux de caixa
* Inversió econòmica
* Benefici econòmic

## Referències

* ↑ O'Sullivan, Arthur. Economics: Principles in Action. Upper Saddle River, New Jersey 07458: Pearson Prentice Hall, 2003, p. 268, 508. ISBN 0-13-063085-3.
# Live 2003

Live 2003 és un àlbum en directe de la banda anglesa de rock alternatiu Coldplay. La compilació inclou els concerts filmats al Hordern Pavilion de Sydney els dies 21 i 22 de juliol de 2003. El disc es va publicar el novembre de 2003 com a segon treball en directe del grup després de l'EP Trouble – Norwegian Live EP (2001).

## Enllaços externs

* Live 2003 a Discogs (anglès)
* Live 2003 a Coldplay Wiki (anglès)
# Dècada del 1330
## Esdeveniments

* Expansió de l'imperi de Mali
* Amb Lo mal any primer comença un segle de crisi a Catalunya
* Invenció del rellotge mecànic
* 1337 - Inici de la Guerra dels Cent Anys
* Dècada d'epidèmies i males collites a Europa
* Petrarca encunya el terme "Edat fosca" per referir-se a l'alta edat mitjana

## Personatges destacats

* Alfons XI de Castella
* Francesco Petrarca
# Llau dels Tolls

La llau dels Tolls és una llau de l'antic terme d'Hortoneda de la Conca, actualment integrant del municipi de Conca de Dalt, al Pallars Jussà.
Es forma a 1.430 m. alt. al vessant septentrional de la Serra de Pessonada, i prop de l'extrem meridional de la Serra del Banyader, al nord-est de la Rocalta i al nord del Pico Fred. Des d'aquell lloc davalla cap al nord-oest fins que s'aboca en la llau de la Coma de l'Olla a l'extrem sud de la Serra de Cantellet.

## Enllaços externs

* Institut Cartogràfic de Catalunya
# Mode 8086 virtual

Al microprocessador 80386 i posteriors, el mode 8086 virtual , també anomenat mode real virtual o VM86 , permet l'execució d'aplicacions de mode real que violen les normes sota control d'un sistema operatiu de mode protegit.
El VM86 feia servir la forma de segmentació del mode real, però feia servir l'adreça resultant de 20 bits (realment 21 bits), tractant-la com una adreça lineal, de tal mode que era subjecta a paginació.
Era usat per executar programes MS-DOS a Microsoft Windows/386, Windows 3.x, Windows 95, Windows 98, Windows Me, i OS/2 2.xi més endavant, a través de les màquines DOS virtuals, també en SCO UNIX a través de merge, i en Linux mitjançant dosemu.
Els programes de DOS de mode protegit, tant de 16 com de 32 bits, no s'executen en la mode 8086 virtual, sinó en mode usuari, sempre que fossin compatibles amb DPMI. Així que els emuladors dalt esmentats fan de fet més que només el suport per al mode 8.086 virtual.

## Adreçament de la memòria

El problema més habitual en córrer codi del 8086 des del mode protegit és l'adreçament de memòria que és totalment diferent entre el mode protegit i el mode real. Com esmentat, en treballar sota la mode VM86 el mecanisme de segmentació torna a treballar com en la mode real, però el mecanisme de paginació segueix estant actiu, i és transparent al codi de mode real, així la protecció de memòria és encara aplicable, i d'aquesta mode també ho és l'aïllament de l'espai d'adreces.

## Interrupcions

Quan les interrupcions tant de maquinari com de programari i instruccions inet passen, el processador es surt de la mode VM86 i retorna a treballar en el mode protegit per manejar la interrupció. I abans de servir la interrupció, els registres DS, ES, FS, i GS es guarden en el nou stack (amb Push) i es posen a zero.

## Vegeu també

* Mode real - Mode irreal - Mode 8086 virtual - Mode protegit - Mode de Gerència del Sistema - Mode llarg
* IA-32
* X86
* Llenguatge assemblador x86
# Futbol a peu

El futbol a peu és una variant del futbol que té com a objectiu mantenir involucrades en el futbol les persones majors de 50 anys que, per manca de mobilitat o per altres motius, no poden practicar el joc tradicional. El futbol a peu es pot practicar tant a l'interior com a l'exterior. El futbol a peu va ser ideat com un esport competitiu per John Croot del Chesterfield FC el 2011.
L'octubre del 2017, la cobertura que en va fer Sky Sports News i un documental emès a Sky Sports Football l'octubre de 2017, va ajudar a fer que el futbol a peu hagi crescut tant a Anglaterra fins als 645 equips actuals agrupats en la The Walking Football Association. El 15 d'octubre de 2024 van començar els entrenaments de l'equip de futbol caminant de Vilanova i la Geltrú, primer equip d'aquest esport a Catalunya.

## Referències

* ↑ «Walking Football - Accessible Derbyshire». [Consulta: 25 novembre 2023].
* ↑ «Walking Football» (en anglès britànic). [Consulta: 25 novembre 2023].
* ↑ «Sky Sports to air walking football film in October | WFW News» (en anglès britànic), 27-09-2017. [Consulta: 25 novembre 2023].
* ↑ «Walking Football Near Me - The WFA Club Directory» (en anglès americà). [Consulta: 25 novembre 2023].
* ↑ Redaccio. «Vilanova estrena un equip de futbol caminant per a gent gran, el primer de tot Catalunya», 20-09-2024. [Consulta: 29 setembre 2024].
# Trabzonspor Basketbol Kulübü

Trabzonspor Basketbol Kulübü fou un club professional de basquetbol de la ciutat de Trebisonda, a Turquia. Era una de les seccions del club poliesportiu Trabzonspor Kulübü. El seu pavelló era el Hayri Gür Arena, amb una capacitat de 7.500 seients, que es va inaugurar l'any 2011. Va disputar un total de set temporades a la Basketbol Süper Ligi, la lliga professional més important de Turquia, però l'any 2018 es va dissoldre degut a problemes financers.

## Palmarès

* Segona divisió del bàsquet turc
** Campions (2): 2010, 2013
* FIBA EuroChallenge
** Finalistes (1): 2014-15

## Jugadors destacats

* Birkan Batuk
* Kaya Peker
* Kirk Penney
* Kaloyan Ivanov

## Entrenadors destacats

* Dragan Šakota
* Nenad Marković
* Sergei Bazarevich

## Enllaços externs

* Trabzonspor Basketbol Kulübü - Lloc web oficial
* Estadístiques (anglès)
* A Eurobasket
# Glendale (Utah)

Glendale és una població dels Estats Units a l'estat de Utah. Segons el cens del 2000 tenia 355 habitants.

## Demografia

Segons el cens del 2000, Glendale tenia 355 habitants, 116 habitatges, i 88 famílies. La densitat de població era de 17,6 habitants per km².
Dels 116 habitatges en un 38,8% hi vivien nens de menys de 18 anys, en un 71,6% hi vivien parelles casades, en un 4,3% dones solteres, i en un 23,3% no eren unitats familiars. En el 20,7% dels habitatges hi vivien persones soles el 9,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,06 i el nombre mitjà de persones que vivien en cada família era de 3,62.
Per edats la població es repartia de la següent manera: un 34,1% tenia menys de 18 anys, un 8,5% entre 18 i 24, un 21,1% entre 25 i 44, un 23,1% de 45 a 60 i un 13,2% 65 anys o més.
L'edat mediana era de 31 anys. Per cada 100 dones de 18 o més anys hi havia 101,7 homes.
La renda mediana per habitatge era de 35.938 $ i la renda mediana per família de 38.500 $. Els homes tenien una renda mediana de 24.722 $ mentre que les dones 20.000 $. La renda per capita de la població era de 17.322 $. Entorn del 5,4% de les famílies i el 8,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Glendale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
* ↑ «Geographic Comparison Table- Glendale». American Fact Finder. Oficina del Cens dels Estats Units, 12-01-2010.
# Live Earth

Live Earth van ser una sèrie de concerts de pop i rock que es van fer amb l'objectiu d'incrementar la consciència ambiental. SOS va actuar com a organització paraigua de l'esdeveniment i va voler destinar els ingressos a crear una fundació per a la protecció del clima. La sèrie de concerts també pretenia animar la gent de tot el món a reduir les emissions de diòxid de carboni perjudicial per al clima en un 90 % l'any 2050.
En la primera edició, on van participar diversos artistes en diversos indrets, va tenir lloc el dissabte 7 de juliol de 2007 per alertar sobre l'escalfament global. Els concerts pretenien ajuntar a més de 150 dels artistes musicals més populars del món per atreure una audiència rècord.
L'organització de l'esdeveniment la va fer Save Our Selves (SOS), una entitat fundada per Kevin Wall, i que tenia el suport del vicepresident dels Estats Units Al Gore, l'organització Alliance for Climate Protection, MSN i Control Room, una companyia productora de concerts que dirigeix el Live Earth. A més, van comptar amb un ampli suport propagandístic de part de MTV. El seu logo/marca registrada és SOS escrit en codi Morse. A diferència dels esdeveniments musicals múltiples similars com el Live 8, gratuït, el Live Earth va cobrar per l'entrada, però l'esdeveniment va ser transmès per televisió i internet.

## Participants

Llista d'alguns dels participants:
| Giants Stadium, Estats Units AFI (grup musical) Akon Alicia Keys Bon Jovi Fall Out Boy John Mayer Kanye West Kelly Clarkson KT Tunstall Melissa Etheridge Roger Waters The Smashing Pumpkins The Police Wembley Stadium, Regne Unit Beastie Boys Bloc Party Duran Duran Foo Fighters Genesis Keane (grup) Madonna Metallica Red Hot Chili Peppers The Black Eyed Peas | Volksparkstadion, Alemanya Cat Stevens Enrique Iglesias Maná M.I.A. Shakira Snoop Dogg |

## Referències

* ↑ Al Gore macht selbst bei Klima-Konzert „Live Earth“ mit. (Memento vom 1. Juli 2007 im Internet Archive) afp, 29. Juni 2007, auf de.news.yahoo.com
* ↑ «Live Earth Aims to Cause Lasting Change». Washington Post, 02-07-2007 [Consulta: 5 juliol 2007].
* ↑ About Live Earth Arxivat 2010-02-20 a Wayback Machine. accessed 10 February 2010
* ↑ «Live Earth Concerts - Music and Environment». [Consulta: 5 juliol 2023].

## Vegeu també

* An Inconvenient Truth
* Hora del planeta
* Huracà Katrina
# Dècada del 1320
## Esdeveniments

* La Declaració d'Arbroath reafirma la independència d'Escòcia
* Rellotges mecànics de pes
* 1323 - Destrucció del Far d'Alexandria
* Anglaterra assoleix els 3,5 milions d'habitants i França passa els 21 milions.
* Lituània entra en el règim feudal i designa capital.
* Auge de l'imperi de Mali
# Lliga centreafricana de futbol

La lliga centreafricana de futbol és la màxima competició futbolística de la República Centreafricana. És organitzada per la Fédération Centrafricaine de Football. Fou creada l'any 1968

## Principals estadis

| Ciutat | Estadi | Capacitat |
| Bangui | Estadi Barthélemy Boganda | 50.000 |
| Bangui | Estadi Bangui | 500 |

## Historial

Font:
* 1968: US Cattin (1)
* 1969: Desconegut
* 1970: Desconegut
* 1971: Réal Olympique Castel (1)
* 1972: Desconegut
* 1973: Réal Olympique Castel (2)
* 1974: ASDR Fatima (1)
* 1975: Réal Olympique Castel (3)
* 1976: AS Tempête Mocaf (1)
* 1977: SCAF Tocages (1)
* 1978: ASDR Fatima (2)
* 1979: Réal Olympique Castel (4)
* 1980: USCA (1)
* 1981: Publique Sportive Mouara (1)
* 1982: Réal Olympique Castel (5)
* 1983: ASDR Fatima (3)
* 1984: AS Tempête Mocaf (2)
* 1985: SCAF Tocages (2)
* 1986: Publique Sportive Mouara (2)
* 1987: Desconegut
* 1988: ASDR Fatima (4)
* 1989: SCAF Tocages (3)
* 1990: AS Tempête Mocaf (3)
* 1991: FACA (1)
* 1992: USCA (2)
* 1993: AS Tempête Mocaf (4)
* 1994: AS Tempête Mocaf (5)
* 1995: FACA (2)
* 1996: AS Tempête Mocaf (6)
* 1997: AS Tempête Mocaf (7)
* 1998: No finalitzat
* 1999: AS Tempête Mocaf (8)
* 2000: Olympic Real de Bangui (6)
* 2001: Olympic Real de Bangui (7)
* 2002: Anul·lat
* 2003: AS Tempête Mocaf (9)
* 2004: Olympic Real de Bangui (8)
* 2005: ASDR Fatima (5)
* 2006: DFC 8 (1)
* 2007: Desconegut
* 2008: SCAF Tocages (4)
* 2009: DFC 8 (2)
* 2010: Olympic Real de Bangui (9)
* 2011: DFC 8 (3)
* 2012: Olympic Real de Bangui (10)
* 2013-14: AS Tempête Mocaf (10)
* 2014-15: No es disputà
* 2015-16: DFC 8 (4)
* 2016: Olympic Real de Bangui (11)
* 2016-17: Olympic Real de Bangui (12)
* 2018: SCAF Tocages (5)
* 2018-19: AS Tempête Mocaf (11)
* 2019-20: Cancel·lat
* 2020-21: DFC 8 (5)
* 2021-22: Olympic Real de Bangui (13)

## Notes

* ↑ No finalitzà a dues jornades pel final, algunes fonts donen ASDR Fatima com a campió.
* ↑ Altres fonts esmenten AS Tempête Mocaf com a campió.

## Referències

* ↑ «Central African Republic – List of Champions». RSSSF.
* ↑ CENTRAFRIQUE : OLYMPIQUE REAL DE BANGUI DÉJÀ CHAMPION 2017
* ↑ «Central African Republic 2019/20». rsssf.
# Kaysersberg

Kaysersberg (en alsacià Kaiserschbàrig) és un municipi francès, situat a la regió del Gran Est, al departament de l'Alt Rin. L'any 1999 tenia 2.676 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 2.821 | 2.979 | 2.942 | 2.707 | 2.755 | 2.676 |

## Administració

Llista d'alcaldes :
| Període | Identitat | Partit |
| 2001- | Henri Stoll | Les Verts |
| 2008- | Nicole Tisserand | |

## Personatges il·lustres

* Albert Schweitzer, teòleg i músic